**OSNOVNA ŠKOLA CENTAR**

 **DANTEOV TRG 2, PULA**

 **ŠKOLSKI ODBOR**

Tel: 052 222 248; fax: 394-864

e-mail adresa: ured@os-centar-pu.skole.hr

KLASA: 003-06/19-01/02

URBROJ:2168/01-55-53-10-19-2

Pula, 04. veljače 2019.

**Z A P I S N I K**

 **sa sjednice Školskog odbora**

Zapisnik sa **20. sjednice** Školskog odbora OŠ Centar od 04. veljače 2019. godine koja je održana u prostoru Škole. Uz Poziv članovima ŠO priložen je radni materijal; Zapisnik s prethodne sjednice; Statut Škole; Pravilnik o načinu i postupku zapošljavanja, Bilješke uz izviještaj o prihodima i rashodima, primicima i izdacima za razdoblje od 01. 01. -31.12.2018.

Sjednica je trajala u vremenu od 9:00 sati do 10:40 sati.

**Prisutni**: Ljiljana Glad-Racan, Marijan Kaurić, Diana Šain, Marina Spajić

**Odsutni**: Goranka Grbić Brečević, Massimo Brajuha, Danijela Zubić ( opravdali izostanak)

Sjednici su nazočile i ravnateljica, tajnica i voditeljica računovodstva.

**Dnevni red**:

1. Prihvaćanje Zapisnika s prethodne 19. sjednice Školskog odbora;
2. Donošenje Statuta Škole
3. Donošenje Pravilnika o načinu i postupku zapošljavanja,
4. Financijsko Izvješće za 2018. godinu;
5. Različito

Ad. 1) **Prihvaćanje zapisnika s prethodne 19. sjednice Školskog odbora koja je održana elektronskom putem.**

**Zaključak**: Zapisnik s prethodne sjednice, održane 09. siječnja 2019.g. prihvaćen je jednoglasno kao i predloženi Dnevni red.

Ad. 2) **Donošenje Statuta Škole**

**Zaključak**: Članovi Školskog odbora OŠ Centar jednoglasno su donijeli novi statut Škole koji je usklađen s odredbama Zakona o izmjenama i dopunama Zakona o odgoju i obrazovanju u osnovnoj i srednjoj školi (Narodne novine, br. 68/18). Osnivač Grad Pula dao je suglasnost na predloženi Statut Škole te je sukladno tome Školski odbor donio Odluku o donošenju Statuta Osnovne škole Centar.

**Ad.3) Donošenje Pravilnika o načinu i postupku zapošljavanja**

Ovim se Pravilnikom o načinu i postupku zapošljavanja Osnovne škole Centar kao poslodavaca utvrđuje način i postupak zapošljavanja, način objave i sadržaj natječaja, postupak procjene i vrednovanja kandidata, imenovanje i način rada povjerenstva koje sudjeluje u procjeni i vrednovanju kandidata i druga pitanja vezana uz zapošljavanje na radnim mjestima u Školi.

**Zaključak:** Pravilnik je jednoglasno prihvaćen.

**Ad.4) Financijsko Izvješće za 2018. godinu;**

Članove Školskog odbora o prihodima i rashodima, primicima i izdacima za razdoblje od 01. 01.-31.12. 2018. upoznala je voditeljica računovodstva Škole.

**Zaključak:** jednoglasno je prihvaćeno Financijsko izvješće i odluka o pribijanju rezultata i raspodjeli viška.

**Ad.5) Različito**

Ravnateljica škole upoznala je članove Školskog odbora da je natječaj za pomoćnika u nastavi otvoren do 06. 02 2019. te da je upućena dokumentacija Zavodu za zapošljavanje Pula, za stručno osposobljavanje bez zasnivanja radnog odnosa.

 Zapisničar: Predsjednica Školskog odbora:

Marina Spajić prof. Ljiljana Glad-Racan, prof.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_